
Për një ndryshim në vendimin nr. 929, datë 21.12.2011 të këshillit të ministrave “Për autorizimin e shoqërisë “kurum internacional” sha, për importin e mbetjeve metalike të hekurit dhe të çelikut, për qëllime riciklimi

Në mbështetje të nenit 100 të Kushtetutës, të pikës 3 të nenit 22, të ligjit nr. 8934, datë 5.9.2002 “Për mbrojtjen e mjedisit”, të ndryshuar, dhe të pikës 2 të nenit 49 të ligjit nr.10 463, datë 22.9.2011 “Për menaxhimin e integruar të mbetjeve”, me propozimin e Ministrit të Mjedisit, Pyjeve dhe Administrimit të Ujërave, Këshilli i Ministrave

Vendosi:

Pika 3 e vendimit nr. 929, datë 21.12.2011 të Këshillit të Ministrave, ndryshohet si më poshtë vijon:
“3. Mbetjet importohen nga shtetet e Bashkimit Europian apo shtetet anëtare të Konventës së Bazelit, në rrugë tokësore ose detare, duke plotësuar të gjithë dokumentacionin e nevojshëm ligjor për transportin ndërkombëtar të mbetjeve, si dhe kërkesat e kreut II të vendimit nr.806, datë 4.12.2003 “Për miratimin e rregullave dhe procedurave për importimin e mbetjeve për përdorim, përpunim dhe riciklim.”.
Ky vendim hyn në fuqi pas botimit në Fletoren Zyrtare.

